b'\n_START_ARTICLE_\nWerner Kolh\xc3\xb6rster\n_START_SECTION_\n\xc5\xbdivljenje in delo\n_START_PARAGRAPH_\nNa Univerzi v Halleju je \xc5\xa1tudiral fiziko._NEWLINE_Med letoma 1913 in 1914 je ponovil Hessov poskus v katerem je s pomo\xc4\x8djo balona na nadmorski vi\xc5\xa1ini 9\xc2\xa0km potrdil Hessovo spoznanje da je jakost ionizacije od kozmi\xc4\x8dnih \xc5\xbearkov vi\xc5\xa1ja na tej vi\xc5\xa1ini kot ob morski gladini. To je bil dokaz da ti ionizirani \xc5\xbearki izvirajo zunaj Zemljinega ozra\xc4\x8dja._NEWLINE_Svoj \xc5\xa1tudij je Kolh\xc3\xb6rster nadaljeval leta 1914 na Fizikalno-tehni\xc5\xa1kem cesarskem zavodu (PTR) v Berlinu. Med 1. svetovno vojno je meril elektriko v ozra\xc4\x8dju v Tur\xc4\x8diji. Po vojni je postal u\xc4\x8ditelj. Leta 1922 je postal \xc4\x8dlan PTR._NEWLINE_Med letoma 1928 in 1929 sta Bothe in Kolh\xc3\xb6rster s pomo\xc4\x8djo Geiger-M\xc3\xbcllerjevega detektorja pokazala da so kozmi\xc4\x8dni \xc5\xbearki dejansko nabiti delci. Ker lahko prodrejo Zemljino ozra\xc4\x8dje pomeni da morajo imeti veliko energijo._NEWLINE_Leta 1930 je Kolh\xc3\xb6rster ustanovil prvi in\xc5\xa1titut za raziskvanje kozmi\xc4\x8dnih \xc5\xbearkov v Potsdamu z denarno pomo\xc4\x8djo Pruske akademije. Leta 1935 je postal predstojnik In\xc5\xa1tituta za raziskovanje vi\xc5\xa1inskih \xc5\xbearkov (Institut f\xc3\xbcr Hohenstrahlungsforschung) v Berlin-Dahlemu. Tu je postal tudi redni profesor._NEWLINE_Umrl je v avtomobilski nesre\xc4\x8di v M\xc3\xbcnchnu.'